தாணு, குடும்பம் என்கிற அமைப்பு உருவாக காரணமென்ன ? சுற்றங்கள், சூழல்கள் சார்ந்த பிணைப்பினை ஏற்படுத்தி அதன் மூலம் மனிதர்களின் வாழ்வினை உன்னதமாக்குவதுதானே குறிக்கோள். அவ்வாறு செய்ய முடியாமல், குடும்பமே சமூக மாற்றத்திற்கும், தனி மனித மாறுதலுக்கும் தடையாக இருக்கும் பட்சத்தில் எவ்வளவு வன்முறையான, கொடுமையான சமூகநீதியாக குடும்பம் என்கிற அமைப்பு இருக்கும் ? மாறுதல் ஒன்றே நிரந்தரமானது என்பதில் உங்களுக்கு சந்தேகமிருக்காது என்று நினைக்கிறேன். எல்லோருமே, குடும்ப அமைப்பினை சாக்காக வைத்துக் கொண்டு, குடும்ப சூழலில் இது சாத்தியப்படாது என்று போனால், மாற்றங்கள் நடப்பதற்கான அறிகுறிகள் தோன்றவே தோன்றாது.